JY LEES NOU Markanalise: Graanprysbeweging op die JSE en CME (13 tot 20 Februarie)
Deur Chris Venter
Ontleders van BVG bespreek markbewegings vir graan, sowel as die wisselkoers en weerpatrone.
In dié tydperk het die rand versterk van R11,95 tot R11,72 per dollar (grafiek 1). Dit word hoofsaaklik toegeskryf aan die versterking van die dollar-geldeenheid asook die verandering in politieke leierskap van die Suid-Afrikaanse regering.
Die internasionale prys van Amerikaanse mielies op die CME-beurs het effens versterk met byna $2 per skepel.
Plaaslik het die prys van wit en geel mielies onderskeidelik met R22 en R28 per ton afgeneem (grafiek 2). Die wydverspreide reên wat in die tyd voorgekom het, het groeiomstandighede verbeter. Daar word 'n meer normale oes verwag, wat veroorsaak dat die prys nader aan uitvoerpariteitvlak beweeg. Die versterking van die rand teenoor die dollar het ook 'n bydrae gemaak om die uitvoerpariteit te verlaag.
Die prys van sonneblomme en sojabone het met ongeveer R100/ton afgeneem in die tydperk. Die versterking van die rand/$, asook die beter groeiomstandighede, het ook hiertoe bygedra.